Audiant et sciant universi presentes et futuri, quoniam Bernardus Grossus quicquid injustum et consuetudinis non rectæ in Montiniaco et in Vallibus et in Alta Curte villis Sancti Petri accipiebat, vuerpivit et finivit Deo sanctoque Petro, monachis Cluniensibus, quodam filio suo Joceranno defuncto propter hoc apud Cluniacum sepulto. Landricus quoque Grossus et Bernardus, filii ejus, hoc idem auctorizaverunt. Qui etiam Landricus, et Bernardus, frater ejus, quicquid consuetudinis et salvamenti in illis villis habebant similiter vuerpiverunt et finierunt. Unbertus Ungro quoque et Letbaldus de Camge hoc idem fecerunt, qui de eis hoc in feodo habuerunt.